**Necesitatea**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Motto: Trăim sub efectul necesității;

Nici un eveniment nu s-ar petrece

dacă nu ar fi necesar!

...

Necesitatea

...

...și tot ce este, e așezat cu rost,

Nu este noroc, nu este întâmplare,

În viața ce se naște și-apoi moare

Moartea-i un vremelnic adăpost!

...

Și totu-i doar un răsărit de soare,

Ca-n fiecare zi, ce este a mai fost,

Atâta că plătim alt preț de cost,

Destinului, de-i cerem vreo favoare!

...

Ce fi-va azi, deja mâine se scrie,

Nu, destinul nu e orb și nici miop,

Căci totul este-așa cum trebuie să fie,

...

Iar dacă-n viață e vreme de potop,

Pentru oricine se chinuie să știe,

Tot ce se petrece e declanșat de-un scop!